અમદાવાદ: ગઇ કાલે છેલ્લે નિફ્ટી ૮૨૦૦ ઉપર બંધ રહેવામાં સફળ રહી હતી ત્યારે આજે શરૂઆતે વૈશ્વિક બજારમાં સપોર્ટ તથા સ્થાનિક બજારમાં એફઆઇઆઇની કેશ બજારમાં ખરીદીની ચાલે નિફ્ટી ૪૧ પોઇન્ટના સુધારે ૮૨૫૦ની સપાટી વટાવી ઇન્ટ્રા ડે ટ્રેડિંગમાં ૮૨૬૦ની સપાટીએ જોવાઇ હતી. બીએસઇ સેન્સેક્સ પણ ૧૬૨ પોઇન્ટના સુધારે ૨૭,૦૦૦ની ઉપર ૨૭,૦૦૫ની સપાટીએ જોવાયો હતો. ખાસ કરીને બેન્ક અને ઓટોમોબાઇલ કંપનીના શેર્સમાં ઉછાળો નોંધાયો હતો.